እናበሉ ይሓትዎም ነበሩ። ናይዞም ዝተሓተቱ 64 ህጻናት ታሪኽ፡ ሎሚ ኣብ ምብራቓዊ ኬፕ ኣብ ዝርከብ ቤተ መጻሕፍቲ ተሰኒዱ ይርከብ። ነዚ ታሪኽ ኣሐቲማ ንንባብ ክበቅዕ ዝገበረቶ፡ ተመራማሪት ታሪኽ ሳንድራ ሼልስ (ዶ/ር) እያ። እቲ "ዘ ችልድረን ኦፍ ሆፕ" ዝብል መጽናዕታዊ መጽሓፋ፡ ዛንታ ናይዞም ህጻውንቲ ዝሓዘ እዩ። ምንጪ ስእሊ, SANDRA SHELL መግለጺ ስእሊ, ቶሎሳ ወዬሳ ኣብ ላቭዴል ቶለሳ ወዬሳ ቶለሳ ወዬሳ ወዲ ወዮሳን ሃቲቱን እዩ። ብባርነት ተሸይጡ ቃሉ ኣብ ዝሃበሉ እዋን ዕድሚኡ ብግምት ወዲ 13 ዓመት ነይሩ። መቦቆሉ ጅማ እዩ። ኣብኡ ብዙሕ ጽማድ ግራት ዝነበሮ ሃብታም ሓረስታይ እዩ። ዒስራ ከብቲ፣ ዓሰርተ ሓሙሽተ ኣባጊዕን ኣፍራስን ነይሮምዎም። ቶሎሳ ሽዑ ከምዝተዛረቦ፡ ሓደ መዓልቲ ኣብ ጥቓ ገዝኡ እናተጻወተ እንከሎ፡ ሰለስተ ሰባት መጺኦም 'ፈረስዶ ርኢኻ?'
